stanford-oval/wikipedia huggingface dataset:
Malinen

Malinen on suomalainen sukunimi, joka on muun muassa seuraavilla henkilöillä:
Aleksi Malinen (s. 2003), jääkiekkoilija
Anita Malinen, kasvatustieteilijä
Antti Malinen (s. 1979), lentopalloilija
Heikki Malinen  (s. 1962), yritysjohtaja
Henni Malinen (s. 1988), jalkapalloilija
Jarkko Malinen (s. 1988), jääkiekkoilija
Jarno Malinen (s. 1974), näyttelijä, käsikirjoittaja ja ohjaaja
Jorma Malinen (s. 1959), Ammattiliitto Pron puheenjohtaja 2014–
Juha Malinen (s. 1958), jalkapallovalmentaja
Matti Malinen (1896–1919), jääkärivääpeli
Mika Malinen (s. 1964), jalkapallomaalivahti ja valmentaja
Netta Malinen (s. 1992), ratameloja
Niko Malinen (s. 1990), koripalloilija
Ontrei Malinen (1755–1855), vienankarjalainen runonlaulaja
Ossi Malinen (1928–2008), tenorisaksofonisti ja huilisti
Paavo Malinen (1930–2013), kasvatustieteiden professori
Pekka Malinen (1921–2004), suurlähettiläs, ministeri ja Suomen kansanpuolueen pääsihteeri
Pentti Malinen (s. 1956), Kainuun maakuntajohtaja 2013–2023
Saara Malinen (1861–1923), evankelisen herätysliikkeen saarnaaja
Timo Malinen (s. 1982), jääkiekon linjatuomari
Tommi Malinen (s. 1987), pesäpalloilija
Torsten Malinen (1877–1951), kauppalanjohtaja ja oikeusministeri
Tuomas Malinen (s. 1976), taloustieteilijä
Verner Malinen, vuoteen 1906 Malin (1863–1937), lyseon lehtori, valtiopäivämies ja suomentaja
Vilho Malinen (1891–1947), teatterinjohtaja, näyttelijä ja näytelmäkirjailija.
Kuvitteellisia Malisia

Malinen, Markus Miettisen ja piirtäjä Jaakko Seppälän sarjakuvahahmo
| --- | --- |
: Tällä täsmennyssivulla luetellaan henkilöitä, joilla on sama sukunimi.
Alan Tudyk

| Alan Tudyk |
| --- | --- |
 Alan Tudyk San Diegon Comic-Conissa 2016.
Henkilötiedot
Syntynyt: 16. maaliskuuta 1971 (ikä 53) El Paso, Texas, Yhdysvallat
Ammatti:  näyttelijä
Näyttelijä
Merkittävät roolit:  Wash (Firefly, Serenity) Karkkikunkku/Turbo (Räyhä-Ralf)
Aiheesta muualla
IMDb 
Elonet
Alan Wray Tudyk (s. 16. maaliskuuta 1971) on yhdysvaltalainen näyttelijä. Tudyk tunnetaan muun muassa rooleistaan elokuvissa Dodgeball – boltsit pelissä ja Arvoituksia arkussa sekä televisiosarjassa Firefly. Vuonna 2012 ilmestyneen Räyhä-Ralf-elokuvan jälkeen hän on ollut merkittävissä rooleissa monissa Disneyn elokuvissa.
Tudyk syntyi El Pasossa Texasissa ja kasvoi Planossa, missä hän kävi Plano Senior High Schoolia. Tudyk opiskeli draamaa Lon Morris Collegessa ja Juilliard Schoolissa.
Valikoitu filmografia > Ääninäyttely videopeleissä

| Vuosi | Videopeli | Rooli |
| --- | --- | --- |
| 2006 |  Ice Age: The Meltdown | Cholly |
| 2007 | Halo 3 | merijalkaväen sotilas |
| 2008 | Defense Grid: The Awakening | Simon |
| 2009 | Halo 3: ODST | Mickey |
| 2009 | Astro Boy: The Video Game | herra Windex |
| 2013 | Injustice: Gods Among Us | Oliver Queen / Vihreä Nuoli, Atlantiksen kirjastonhoitaja |
| 2014 | Defense Grid 2 | Simon |
| 2014 | Call of Duty: Advanced Warfare | sivuäänet |
| 2015 | Infinite Crisis | Oliver Queen / Vihreä Nuoli |
| 2015 | Star vs the Dungeon of Evil | Ludo |
| 2015 |  Star Wars: Battlefront | K-2SO |
| 2016 | Master of Orion: Conquer the Stars | Psilonin neuvonantaja |
| 2016 | Con Man: The Video Game | Wray Nerely |
| 2017 | Injustice 2 | Oliver Queen / Vihreä Nuoli |
| 2017 | Star Wars: Secrets of the Empire | K-2SO |
Aiheesta muualla

Kuvia tai muita tiedostoja aiheesta Alan Tudyk Wikimedia Commonsissa
Alan Tudyk Internet Movie Databasessa. (englanniksi)
Alan Tudyk Elonetissä.
Mondelez International

Yrityksen logo.
Mondelez International [moʊndəˈliːz] on yhdysvaltalainen monikansallinen makeisia, keksejä, välipalatuotteita ja juomia valmistava ja markkinoiva yritys.
Mondelez muodostettiin eriyttämällä se lokakuussa 2012 entisestä Kraft Foods Inc -yhtiöstä. Vuonna 2017 yritys työllisti noin 80 000 ihmistä ympäri maailmaa, ja yhtiön vuotuinen liikevaihto oli noin 26 miljardia dollaria. Yrityksellä on toimintaa yli 80 maassa. Vuonna 2017 Mondelez oli maailman toiseksi suurin makeisvalmistaja Marsin jälkeen.
Yhtiön pääkonttori sijaitsee Chicagon esikaupunkialueella Deerfieldissä, Illinois’ssa.
Historia > Kraft Foods Group ja Douwe Egberts

Elokuussa 2011 Kraft Foods ilmoitti suunnitelmistaan jakautua kahteen osaan, jolloin yhden yrityksistä piti keskittyä suklaa-, makeis- ja juomaosioon ja toisen päivittäsruokatavaroihin. Yritys jakaantui kahtia lokakuussa 2012. Toisen yrityksen nimeksi tuli Mondelez International, joka on erikoistunut välipaloihin, makeisiin ja suklaaseen ja toisen yrityksen nimeksi tuli Kraft Foods Group, joka on erikoistunut päivittäisruokakaupan tuotteisiin. Kraft Foods Group myöhemmin yhdistyi Heinzin kanssa, jolloin nimi muuttui Kraft Heinziksi. Vuonna 2014 Mondelez ilmoitti yhdistävänsä kahviliiketoimintansa hollantilaisen Douwe Egbertsin kanssa. Yhtiön nimeksi tuli Jacobs Douwe Egberts ja yhtiölle siirtyivät tuotemerkit Maxwell House, Cafe Hag, Gevalia ja Jacobs. Sulautuminen vahvistettiin 6. toukokuuta 2014 ja toteutui lopullisesti 2. heinäkuuta 2015. Vuonna 2022 Mondelez myi valtaosan purukumimerkeistään (mm. Stimorolin ja Tridentin) alankomaalaiselle Perfetti Van Melle -yhtiölle.
Historia > Arvostelu

Vuonna 2023 Mondelez joutui Ukrainan mustalle listalle jatkettuaan liiketoimintaansa Venäjällä sen jälkeen, kun Venäjä oli hyökännyt Ukrainaan vuonna 2022. Muutama pohjoismainen yritys ilmoitti lopettavansa Mondelezin tuotteiden myymisen tai tilaamisen. Mondelez maksoi vuonna 2022 Venäjälle yli 60 miljoonaa dollaria veroja. Suomen suuret päivittäistavaraketjut eivät ole pitäneet boikottia aiheellisena. Asiaan otti kantaa myös Ruotsin talousministeri Elisabeth Svantesson. Hän sanoi, että ihmisten on saatava tietää tarkemmin tuotteiden taustoista. Boikottiin ovat liittyneet myös muun muassa lentoyhtiö SAS, Ruotsin valtion rautatieyhtiö SJ, Ruotsin jalkapallomaajoukkue ja Ruotsin puolustusvoimat
Tuotemerkit

Mondelez International omistaa useita maailmanlaajuisia brändejä kuten Daim, Oreo, Chips Ahoy!, TUC, Belvita, Triscuit, LU, Nabisco, Club Social, Barni, ja Peek Freans (keksejä); Milka, Terry, Côte-d’Or, Toblerone, Cadbury, Marabou, Fry’s, ja Pavlides Lacta (suklaa); Trident, Dentyne, Chiclets, Halls, Stride ja Tang (juomajauheet).
Yhtiön tuotemerkkejä Suomessa ovat:
Keksit: Oreo, Marabou, Digestive, Café au LU, Belvita, Paussi, TUC, Ritz ja Cracotte
Suklaa: Marabou, Milka, Cadbury, Toblerone
Juomat: O’boy
Juustot: Philadelphia
Ajan historia

Ajan historia (engl. Time in History) on Gerald James Whitrowin kirja, joka kertoo ajanlaskun ja aikakäsityksen historiasta. Kirja kertoo ihmisten aikakäsityksestä lähtien vuosituhansien päästä ja keskittyy erityisesti ajan laskemiseen ja mallintamiseen. Kirja esittelee eri aikakausina ajan mittaamiseen keksityt laitteet, mutta käsittelee myös filosofisen ja uskonnollisen vaikutuksen aiheeseen.
Kirjan on suomentanut Anto Leikola. Suomennos ilmestyi Art Housen kustantamana 1999.
Akekee

| Akekee |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Akepat Loxops
Laji::  caeruleirostris
Kaksiosainen nimi
 Loxops caeruleirostris  (S. B. Wilson, 1890) 

Katso myös
   Akekee Wikispeciesissä   Akekee Commonsissa 
Infobox OKNimi-testi OKIUCN-testi OK: 
Akekee (Loxops caeruleirostris) on äärimmäisen uhanalaisena Kauain saarella Havaijilla elävä peippoihin kuuluva varpuslintu.
Koko ja ulkonäkö

Kooltaan akekee on noin 11 cm. Akekeekoiraan selkä ja siivet ovat oliivinvihreät. Päälaki, rinta, vatsa ja perä ovat kirkkaan keltaiset. Silmien ympärillä on musta naamio. Naaras muistuttaa ulkonäöltään koirasta, mutta on hieman vaaleampi eikä naaman musta naamio ole yhtä laaja kuin koiraalla. Lajin nokka on sinertävä ja nokan kärjet ovat hieman ristikkäin. Ulkonäöltään akekee muistuttaa kauainamakihiä (Hemignathus kauaiensis) ja anianiauta (Hemignathus parvus) mutta eroaa niistä niiden mustan alaperän perusteella.
Levinneisyys ja elinympäristö

Akekeeta tavataan ainoastaan Kauain saarella Havaijilla. Lajin elinympäristöä ovat kosteat metsät, jotka sijaitsevat 600–1 600 metrin korkeudessa. Lintu selviää myös hieman hakatuissa metsissä, kunhan metsässä kasvaa riittävästi Metrosideros polymorpha -puita.
Ravinto ja pesiminen

Akekee käyttää ravintonaan pääasiassa hyönteisiä ja hämähäkkejä mutta voi satunnaisesti ruokailla myös kukkien medellä. Linnut liikkuvat vilkkaasti puiden lehtien lomassa etsimässä ravintoa. Akekeen nokka on erikoistunut leikkaamaan auki nuppuja ja yhteen kasvaneita lehtikimppuja.
Akekeen pesimäkausi kestää tammikuulta kesäkuulle. Laji rakentaa pesänsä Metrosideros polymorpha -puihin.
Kanta ja uhat

1990-luvun puolivälissä akekeekannan kooksi arvioitiin hieman yli 20 000 yksilöä. Lajin elinympäristö on kuitenkin pienentynyt huomattavasti, ja vuonna 2007 kannan kooksi arvioitiin 2 500–4 500 yksilöä. Vuonna 2012 kannaksi arvioitiin 500–1 500 yksilöä.
Laji on harvinaistunut erityisesti sopivien elinympäristöjen vähenemisen vuoksi. Vähentymistä ovat aiheuttaneet laidunnus ja saarelle iskeneet hurrikaanit. Lisäksi vieraiden kasvilajien lisääntyminen metsissä on uhka akekeelle. Saarelle levinneet pistiäiset ja muurahaiset ovat vähentäneet saaren endeemisten hyönteisten, jotka ovat akekeen ravintoa, määrää. Kanta voi vähetä myös lintuja tappavaa malariaa kantavien hyttysten levittäytyessä yhä korkeammalle saaren metsissä.
Aivoverkosto

Aivoverkosto (lat. formatio reticularis) eli retikulaarijärjestelmä ulottuu koko aivorungon alueelle väliaivoista ydinjatkeeseen ja se on muodostunut harmaasta ja valkeasta aineesta eli yhteen liittyneistä hermosoluista. Siihen tulee viejähaarakkeita useista sensorisista hermoista ja siitä lähtee viejähaarakkeita aivokuorelle. Aivoverkoston tehtävä on ylläpitää vireystilaa pitämällä etenkin aivokuorta, limbistä järjestelmää, selkäydintä ja motorisia keskuksia vireinä ja se aktivoi aivokuoren ihmisen herätessä.
Ketokonatsoli

| --- | --- |


Ketokonatsoli
Systemaattinen (IUPAC) nimi
1-[4-[4-[[(2S,4R)-2-(2,4-dikloorifenyyli)- 2-(imidatsol-1-yylimetyyli)-1,3-dioksolan-4-yyli]metoksi] fenyyli]piperatsin-1-yyli]etanoni
Tunnisteet
CAS-numero: 65277-42-1
ATC-koodi: J02AB02
PubChem CID: 47576
DrugBank: DB01026
Kemialliset tiedot
Kaava: C26H28N4Cl2O4 
Moolimassa: 531,43 g/mol
Fysikaaliset tiedot
Sulamispiste: 148–152 °C
Liukoisuus veteen: 0
Farmakokineettiset tiedot
Hyötyosuus: Vaihteleva
Proteiinisitoutuminen: 84–99 %
Metabolia: Hepaattinen
Puoliintumisaika: Kaksivaiheinen: Ensivaihe: 2 tuntia  Loppuvaihe: 8 tuntia
Ekskreetio: Biliaarinen ja Renaalinen
Terapeuttiset näkökohdat
Raskauskategoria:  B3 (Au), C (U.S.)
Reseptiluokitus:  POM (UK, oral formulation)
Antotapa: Oraalinen, Topikaalinen
Ketokonatsoli on synteettinen antifungaalinen lääkevalmiste, joka on huoneenlämmössä  olomuodoltaan väritön kiteinen tai jauhemainen yhdiste. Ainetta käytetään ihonhoitotarkoituksissa ehkäisemään sieni-infektioita, erityisesti immuunikatopotilailla, kuten AIDSiin sairastuneilla. Johtuen sen todennetuista sivuvaikutuksista, markkinoille on ilmestynyt parempana pidettyjä antifungaalisia valmisteita kuten flukonatsoli ja itrakonatsoli. Ketakonatsolia myydään lääkeshampoovalmisteena, joista tunnetuin on Janssen Pharmaceutican valmistama Nizoral®. Joissain maissa nämä tuotteet ovat saatavilla vain lääkärin määräyksellä, Suomessa ketokonatsolipohjaisia shampoo-tuotteita saa reseptivapaasti apteekeista.
Ketokonatsoli on yhdisteenä erittäin lipofiilinen, mikä johtaa sen kerääntymiseen rasvakudoksiin. Vähemmän toksikaaliset ja tehokkaammat triatsoli-valmisteet, kuten flukonatsoli ja itrakonatsoli ovat laajalti korvanneet ketokonatsolin sisäisesti käytettäessä. Ketokonatsoli imeytyy parhaiten hyvin hapokkaissa olosuhteissa, joten antasidit tai muut tekijät, jotka alentavat vatsahappojen määrää täten heikentävät lääkeaineen tehokkuutta oraalisesti annettuna.
Historia

Ketokonatsoli kehitettiin vuonna 1976 ja laskettiin markkinoille 1980-luvulla. Se oli yksi ensimmäisistä antifungaalisista hoidoista, joita annetaan oraalisesti. Ennen ketokonatsolia markkinoilla oli mm. griseofulviini.
Käyttö

Ketokonatsolia määrätään yleensä infektiosairauksiin, kuten tinea (silsa), tinea pedis (jalkasilsa), tinea cruris (nivustaipeen silsa) ja kandidiaasi. Vapaasti saatavaa lääkeshampoota voi käyttää myös kokovartalon alueelle hoitamaan tinea versicoloria (savipuoli).
Ketokonatolia käytetään myös eumysetooman, mysetooman fungaalisen variantin hoitamisessa.
Ketokonatsolin sivuvaikutukset on toisinaan valjastettu lääkeaineen sekundääriseksi tarkoitukseksi, jolloin sitä käytetään nimenomaisesti sivuvaikutuksiin liittyvien ei-fungaalisten ominaisuuksien takia. Testosteroni-tasojen alentamisen vuoksi lääkettä käytetään eturauhassyövän hoidossa sekä estämään post-operatiivisia erektioita miesten sukupuolielimiin kohdistuneiden operaatioiden jälkeen. Toinen vastaava käyttötarkoitus on glukokortikoidi-synteesin estäminen Cushingin oireyhtymään (hyperkortisolismi) liittyvissä hoidoissa.
Sivuvaikutuksia on myös tutkittu masennuksen hoidon yhteydessä ja huumeriippuvuuden
hoidossa. Näistä tutkimuksista ei ole kuitenkaan saatu onnistuneita tuloksia.,
Ketokonatsolia voidaan määrätä 200 milligramman pillerinä tai 2 % konsentraation emulsiovoiteena. Hilseshampoon ominaisuudessa myytävä vapaasti saatava valmiste on niin ikään 2 % konsentraatiossa, tässä on tosin maakohtaista vaihtelua. Esimerkiksi Yhdysvalloissa vain 1 % konsentraatio on vapaasti saatavilla, kun taas 2 % valmisteeseen tarvitaan lääkärin määräys. Suomessa vapaasti saatava apteekkituote sisältää ketokonatsolia vaikuttavana aineena 20 mg/ml, eli 2 %, myös 1 % valmisteella on Lääkelaitoksen hyväksymä myyntilupa.
Hilseshampoo on suunnattu ihmisille, joilla on tavallista vakavampia ongelmia päänahan hilseilyn kanssa. Tunnusomaisia oireita tähän tilaan on mm. alituinen päättymätön hilseily, jatkuva kutina ja kylmä hiki päänahassa. Monet ihmiset käyttävät ketokonatsolia myös kompensoimaan topikaalisten lääkehoitojen aiheuttamaa ärsytystä, kuten esimerkiksi minoksidiili. Sivuvaikutuksena tapahtuva testosteronitasojen alenemisen takia eräät ihmiset käyttävät ketokonatsolia nimenomaisesti hiustenlähdön hoitoon.
Lääkeaine on luokiteltu raskauskategoriaan C (yhdysvaltalainen luokitus), koska sen on todettu eläinkokeissa aiheuttavan teratogeneesiä suurissa annoksissa. Viime aikoihin asti on tunnettu vain kaksi ihmisiä koskevaa tapausta (molemmat Cushingin oireyhtymään liittyviä hoitotapauksia
, ja näissä ei havaittu mitään ongelmia, tosin tämä otos on liian pieni tieteellisten johtopäätösten tekemiseen.
Tähän liittyen, lääketieteen tohtorit Zoltán Kazy, Erzsébet Puhó ja Andrew E. Czeizel (Foundation for the Community Control of Hereditary Diseases in Budapest) päättivät käydä läpi kaikki Unkarissa todetut kongenitaaliset epämuodostumat, aikavälillä 1980–1996. Tähän sisältyi 22 843 tapausta ja 38 151 kontrollikertaa. Ketokonatsolia saaneiden äitien synnyttämien lapsien kohdalla kuudella syntyneellä lapsella havaittiin epämuodostumia ja 12:lla ei. Mitään synnytykseen liittyvää ongelmien luokkaa ei pystytty assosioimaan ketokonatsolin käyttöön.
Vaikutustapa

Ketokonatsoli on rakenteellisesti samankaltainen kuin imidatsoli ja se vaikuttaa ergosterolin, solukalvojen päärakennusaineen, fungaaliseen synteesiin kuten myös eräät entsyymit. Se on erityisesti sieniin sitoutuvaa, nisäkkäiden solukalvot eivät sisällä ergosterolia.
Samoin kuin kaikki atsolit antifungaaliset agentit, ketokonatsoli toimii pääasiallisesti estäen tiettyä entsyymiä, sytokromi P450 14-alfa-demetylaasia (P45014DM). Mainittu entsyymi on steroli biosyneesin kanava, joka johtaa lanosterolia ergosteroliin. Flukonatsolin ja itrakonatsolin on todettu olevan enemmän samankaltaisia fungaalisten solukalvojen kanssa kuin mitä ketokonatsoli on, ja siksi nämä atsolit eliminoivat sienikasvuston pienemmissä annosmäärissä.
Vastustuskykyiset sienityypit

Ketokonatsoli torjuu sienilajeja, kuten Candida albicans. Toistaiseksi ei ole havaittu, että sienillä olisi kykyä vastustaa ketokonatsolin toimintaa.
Pakkausselosteet

Ketoconazol Alternova 20 mg/ml shampoo
Ketoconazol ratiopharm 20 mg/ml shampoo
Ketoconazol Sandoz 20mg_g shampoo
Ketokonazol Copyfarm 20 mg/g shampoo
Nizoral 2 % emulsiovoide
Nizoral 20 mg-ml shampoo
Nizoral 200 mg tabletti
Nizoral Blue 10 mg-ml shampoo
Aiheesta muualla

Ketokonatsolin kansainvälinen kemikaalikortti
Terveysportti, metatesaurus: Ketokonatsoli
KEGG: Ketoconazole (englanniksi)
ChemBlink: Ketoconazole (englanniksi)
Janssen Pharmaceutica fungal infections page
Doctor Fungus ketoconazole page
Nizoral (valmistajan kotisivu)
Ketoconazole (potilastietoutta)
Ketoconazole (Ajantasaisia tuotetietoja)
Mack Air

| Mack Air |
| --- | --- |

 IATA: -  –  ICAO: MKB 
Kutsukoodi:  GREENTAIL
Perustettu:  1994
Laivaston koko:  21
Kotipaikka:   Maun, Botswana
Avainhenkilö(t):  Lara Mackay Stuart Mackay
Yhtiön sivut:  www.mackair.co.bw
Mack Air (IATA: -, ICAO: MKB, kutsukoodi: GREENTAIL) on botswanalainen lentoyhtiö, joka perustettiin vuonna 1994. Sen kotipaikka on Maun.
Yhtiö lentää koneillaan nykyään reitti-, tilaus- ja maisemalentoja sekä lääkinnällisiä evakuointeja.
Historia

Mack Air perustettiin vuonna 1994, ja siitä tuli Botswanan ensimmäinen yksityinen lentoyhtiö. Sen perustivat Lara ja Stuart Mackay. Yhtiöllä oli aluksi yksi kuusipaikkainen Cessna 206. Yhtiö lensi pitkään lähinnä tilauslentoja esimerkiksi Okavangon suistolle kalustollaan erilaisia pieniä koneita. Yhtiö uudisti ja laajensi laivastoaan vuonna 2018, kun se osti 17 uutta Cessna 208B Grand Caravan EX -konetta. Yhtiö sai kansainvälisen reittilentoliikenteen luvan vuonna 2019 ja yhtiön ensimmäinen kansainvälinen reittiyhteys avattiin vuonna 2021 Botswanan Kasanen ja Zimbabwen Victorian putousten välille.
Laivasto

| Konetyyppi | Lukumäärä | Tilauksia | Huom>  |
| --- | --- | --- | --- |
| Cessna Citation M2 | 1 | – |  |
| Cessna 208B Grand Caravan EX | 17 | – |  |
| Cessna 210 Centurion | 1 | – |  |
| GrippsAero GA8 Airvan | 2 | – |  |
| Yhteensä | 21 | – |  |
Aiheesta muualla

Yhtiön omat sivut
Kuvia tai muita tiedostoja aiheesta Mack Air Wikimedia Commonsissa
Mack Airin Cessna Grand Caravan EX -koneita rivissä Maunissa.
Aito tunne

| Aito tunne Matti ja Teppo |
| --- | --- | --- |

Aito tunne
Studioalbumin tiedot
 Julkaistu: 1989
 Formaatti: LP-levy
 Kesto: 35.56
 Levy-yhtiö: MTR Music
Listasijoitukset
  Suomi: Ei listasijoitusta.
Matin ja Tepon muut julkaisut
| Matti ja Teppo ’87 1987 | Aito tunne 1989 | Joulu on rakkautta 1989 |
Aito tunne on suomalaisen laulajaduon Matin ja Tepon albumi vuodelta 1989, joka tehtiin uuden MTR Music levy-yhtiön suojissa. Albumi on myynyt platinalevyn oikeuttavan määrän.
Kappaleet

Aito tunne – 2.55
Sä haaveeksi jäit – 3.21
Minä rakastan sua – 2.43
Mua viedään – 3.52
Oon velkaa sulle kiitoksen – 4.27
Vauhti kiihtyy – 3.02
Yksinäiset yöt – 3.21
Idän pikajuna – 3.16
Suru ja ilo – 2.48
Se ainoa tango – 3.23
On vielä aikaa – 2.43
Aittokoski (Suomussalmi)

Voimala alavirran suuntaan nähtynä
Aittokoski 1800-luvulla Zachris Topeliuksen Finland framställdt i teckningar kirjasarjassa
Aittokoski on koski Oulujoen vesistöalueeseen kuuluvassa Emäjoessa Suomussalmen kunnassa. Siihen tehtiin voimalaitos 1960. Putouksen korkeus oli noin 30 metriä. Voimalassa on yksi Kaplan-turbiini, josta tuotetaan tehoa 45 MW.
Aittokosken voimalan rakensi Oulujoki Osakeyhtiö. Rakennustöissä siirrettiin huomattava 6,2 miljoonaa kuutiometriä maa-ainesta ja louhittiin 370 000 kuutiometriä kalliota. Voimalan generaattorit modernisoitiin 2003. Voimalaitoksen alue on kulttuurihistoriallisesti arvokas, sen suunnitteli Aarne Ervi.
Aiheesta muualla

Kuuskoski, Mauri; Salminen, Pekka; Vahtola, Jouko; Vasala, Paavo: Vesivoimaa Oulujoesta 50 vuotta, s. 47-52.  Oulujoki Oy, 1991.  ISBN 952-90-2754-0
Fortumin sivuilla (Arkistoitu – Internet Archive)
Valokuvia Ympäristö.fi
| n k Perustiedot Wikidatassa: Aittokoski (Q11850248)ohje |
| --- | --- |
esiintymä kohteesta: koski
valtio: Suomi
sijaitsee hallinnollisessa alueyksikössä: Suomussalmi
koordinaatit: 64°50′09″N 28°51′07″E﻿ / ﻿64.83597°N 28.852°E﻿ / 64.83597; 28.852
Aitokaksisirkkaiset

| Aitokaksisirkkaiset |
| --- | --- |

Tieteellinen luokittelu
Kunta::  Putkilokasvit Tracheophyta
Alakunta::  Siemenkasvit Spermatophyta
Kaari::  Koppisiemeniset Angiospermae
Osaluokka::  Aitokaksisirkkaiset Eudicotidae
Katso myös
   Aitokaksisirkkaiset Wikispeciesissä   Aitokaksisirkkaiset Commonsissa 
Infobox OKNimi-testi OK: 
Pitkäpalkojen siitepölyhiukkasessa on kolme ituaukkoa.
Aitokaksisirkkaiset (Eudicotidae) ovat koppisiemenisiä, joilla on kaksi sirkkalehteä ja siitepölyhiukkasessa kolme ituaukkoa.
Koppisiemenisten evoluution ymmärtämisessä on ollut suuri muutos tajuta, että perustava ero ei olekaan yksi- ja kaksisirkkaisten välillä. Aitokaksisirkkaiset ovatkin kehittyneet erilleen ryhmästä, johon kuuluvat varhaiset koppisiemeniset ja yksisirkkaiset. Aitokaksisirkkaiset on monofyleettinen ryhmä, jonka tuntomerkkinä on siitepölyhiukkasen ulomman eksiinikerroksen kolme uurretta tai huokosta, joita kutsutaan iturei'iksi tai ituaukoiksi. Siitepölyhiukkasen itäessä siiteputki kasvaa läpi näistä kohdista. Muilla siemenkasveilla eli paljassiemenisillä, yksisirkkaisilla ja varhaisilla koppisiemenisillä on vain yksi itureikä.
Monet yleiset ravintokasvit, puut ja koristekasvit ovat aitokaksisirkkaisia. Esimerkiksi auringonkukat, voikukat, lemmikit, keräkaali, omena, leinikit ja vaahterat kuuluvat aitokaksisirkkaisiin. Useimmat lehtipuut kuuluvat myös aitokaksisirkkaisiin, lukuun ottamatta magnolioita ja tulppaanipuita, jotka kuuluvat magnolideihin, ja neidonhiuspuita, jotka eivät ole koppisiemenisiä, vaan paljassiemenisiä.
Seuraavassa on yksityiskohtaisempi erittely APG IV:n mukaan.
kladi Aitokaksisirkkaiset (Eudicots)
lahko Ranunculales
lahko Proteales
lahko Trochodendrales
lahko Buxales
kladi Aitokaksisirkkaisten ydinryhmä
lahko Gunnerales
lahko Dilleniales
kladi Superrosidae
lahko Saxifragales
kladi Rosidit
lahko Vitales
kladi Fabidae
lahko Fabales
lahko Rosales
lahko Fagales
lahko Cucurbitales
lahko Oxalidales
lahko Malpighiales
lahko Celastrales
lahko Zygophyllales
kladi Malvidae
lahko Geraniales
lahko Myrtales
lahko Crossosomatales
lahko Picramniales
lahko Malvales
lahko Brassicales
lahko Huerteales
lahko Sapindales
kladi Superasteridit
lahko Berberidopsidales
lahko Santalales
lahko Caryophyllales
kladi Asteridit
lahko Cornales
lahko Ericales
kladi Campanulidae
lahko Aquifoliales
lahko Asterales
lahko Escalloniales
lahko Bruniales
lahko Apiales
lahko Dipsacales
lahko Paracryphiales
kladi Lamiidae
lahko Solanales
lahko Lamiales
lahko Vahliales
lahko Gentianales
lahko Boraginales
lahko Garryales
lahko Metteniusales
lahko Icacinales
Aiheesta muualla

Angiosperm Phylogeny Website: Eudicots
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Eudicots
| --- | --- |
Taksonitunnisteet:  Wikidata: Q165468  Wikispecies: Eudicots  EoL: 283  NCBI: 71240  Open Tree of Life: 431495 
Käännös suomeksi
Lehtimetsä

Belgialaista pyökkivaltaista metsää.
Lehtimetsä on kasvillisuusvyöhyke, jota esiintyy pääasiassa lauhkealla vyöhykkeellä. Lauhkean vyöhykkeen metsät eivät ole yhtä monimuotoisia kuin subtrooppiset metsät ja sademetsät, mutta silti kyseessä on yksi maapallon monimuotoisimpia biomeja. Lauhkean vyöhykkeen lehtimetsät ovat tyypillisesti kesävihantia lehti- ja sekametsiä, jossa puukerroksen muodostavat suurimmaksi osaksi talveksi lehtensä tiputtavat lehtipuut. Havupuut yleistyvät pohjoiseen mentäessä ja kun ollaan niin pohjoisessa, että ne ovat metsien valtalajeina, on saavuttu boreaaliselle vyöhykkeelle, joka on oma biominsa. Lauhkean vyöhykkeen seka- ja lehtimetsille on tyypillistä eri vuodenaikojen eri-ilmeisyys: syksyn väriloisto ja yltäkylläisyys, talven karuus, keväinen kukkakasvien väriloisto ja kesän rehevyys.